Dit klink baie na die swaarkry van middeljare. Vasgevang in ’n groef. Uitgebrand. Op jou laaste. Is jy ook so vasgeval?
Jy kan die dag en datum noem wat jy 'n Christen geword het en Egipte ontvlug het, maar jy kan nie onthou wanneer laas jy ’n versoeking weerstaan het of ’n antwoord op gebed gehad het nie. Jy veg nog dieselfde ou gevegte wat jy geveg het die dag toe jy na Christus gedraai het. Jy is uit Egipte, maar Egipte is nie uit jou nie.
Jesus bied oorvloedige vreugde, maar jy leef met 'n onderdrukkende weemoed. Die apostels praat van genade, jy dra skuld. Jy is meer as ’n oorwinnaar, maar tog word jy dikwels oorweldig deur versoeking of swakheid.
Maar daar is goeie nuus. Met God se hulp kan jy die gaping tussen die persoon wat jy is en die persoon wat jy wil wees toemaak. Soos Joshua en die Israeliete kan jy uit die wildernis-bestaan uitbeweeg na ’n beloofde erfenis.
Dit is God se visie vir jou lewe. Jy, in volle vaart. Jy, soos jy bedoel was om te wees. Jy, as oorwinnaar oor die Jerigo’s en reuse. Jy, minus die struikelings, seerkry en haat.